KOMISSION ASETUS (EY) N:o 2465/95,
annettu 23 päivänä lokakuuta 1995,
asetuksessa (EY) N:o 2179/95 säädetyn, tietyistä kolmansista maista peräisin olevia 160-300 kilogramman painoisia eläviä nautaeläimiä koskevan tariffikiintiön soveltamista koskevista yksityiskohtaisista säännöistä ja asetuksen (EY) N:o 1842/95 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen Eurooppa-sopimuksessa määrättyjen maataloutta koskevien myönnytysten autonomisesta ja väliaikaisesta mukauttamisesta sekä tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995 annetun asetuksen (EY) N:o 3379/94 muuttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 8 päivänä elokuuta 1995 annetun neuvoston asetuksen (EY) N:o 2179/95 (1) ja erityisesti sen 8 artiklan,
sekä katsoo, että
asetuksessa (EY) N:o 2179/95 säädetään tiettyjen Unkarin tasavallan, Puolan tasavallan, Slovakian tasavallan, T Osekin tasavallan, Romanian ja Bulgarian tasavallan kanssa tehdyissä Eurooppa-sopimuksissa määrättyjen eläviä nautaeläimiä koskevien myönnytysten mukauttamisesta naudanliha-alalla; myönnytyksistä on määrätty, että ne pannaan täytäntöön vasta, kun kyseiset maat toteuttavat vaikutukseltaan vastaavat toimenpiteet; edellä tarkoitetut maat ovat toteuttaneet tai toteuttavat mahdollisimman pian tällaiset toimenpiteet,
elävien 160-300 kilogrammaa painavien nautaeläinten kiintiö, johon sovelletaan 80 prosentin alennusta tuontitulleista, on 1 päivästä heinäkuuta 31 päivään joulukuuta 1995 76 500 päätä; kiintiö on avattu edellä tarkoitetuille maille ja kolmelle Baltian maalle; Puolasta, Unkarista, T Osekin tasavallasta ja Slovakian tasavallasta peräisin olevia ja sieltä tulevia 160-300 kilogramman painoisia eläviä nautaeläimiä koskevien tariffikiintiöiden avaamisesta vuoden 1995 toiseksi puoliskoksi, ja niiden soveltamista koskevista yksityiskohtaisista säännöistä 4 päivänä elokuuta 1995 annetulla asetuksella (EY) N:o 1941/95 (2), sellaisena kuin se on viimeksi muutettuna asetuksella (EY) N:o 2017/95 (3), ja eläviä 160-300 kilogrammaa painavia nautaeläimiä koskevien elokuussa 1995 jätettyjen tuontitodistushakemusten hyväksyttävyydestä yhteisön ja Puolan tasavallan, Unkarin tasavallan, T Osekin tasavallan ja Slovakian välillä tehdyissä väliaikaisissa sopimuksissa määriteltyjen tariffikiintiöiden rajoissa 21 päivänä syyskuuta 1995 annetulla komission asetuksella (EY) N:o 2235/95 (4) on tuojille jo annettu oikeus tuoda 54 100 tähän luokkaan kuuluvaa eläintä; vielä on siis jäljellä 22 400 pään suuruinen määrä, johon voitaisiin soveltaa tätä alennusta; on tarpeen kumota yhteisön sekä Viron, Latvian ja Liettuan välisissä vapaakauppasopimuksissa määrättyjen naudanlihan tariffikiintiöiden soveltamista koskevista yksityiskohtaisista säännöistä vuoden 1995 osalta 26 päivänä heinäkuuta 1995 annettu komission asetus (EY) N:o 1842/95 (5) ottaen huomioon, että siinä mainittu kiintiö on laskettu mukaan 22 400 pään määrään,
keinottelun välttämiseksi on aiheellista saattaa käytettävissä oleva määrä sellaisten toimijoiden käyttöön, jotka kykenevät osoittamaan toimintansa vakavuuden ja toteuttavat tietyn suuruista kauppavaihtoa sellaisten maiden kanssa, joita pidetään kolmansina maina 31 päivänä joulukuuta 1994; tämän vuoksi ja tehokkaan hallinnon varmistamiseksi on aiheellista vaatia, että kyseiset toimijat ovat vieneet tai tuoneet vuoden 1994 aikana vähintään 50 eläintä; 50 eläimen erä edustaa periaatteessa normaalia rahtia, ja kokemus on osoittanut, että yhden erän myynti tai ostaminen on vähimmäisedellytys liiketoimen pitämiseksi todellisena ja elinkelpoisena,
tuotteen alkuperän varmistamiseksi sopimuksissa määrättyjen säännösten mieleen palauttamiseksi olisi säädettävä mainitun menettelyn hallinnosta tuontitodistusten avulla; tätä varten olisi annettava erityisesti hakemusten esittämistä koskevat yksityiskohtaiset säännöt sekä säädettävä tiedoista, jotka on merkittävä todistushakemuksiin ja todistuksiin, poiketen maataloustuotteiden tuonti- ja vientilupien sekä ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetusta komission asetuksesta (ETY) N:o 3719/88 (6), sellaisena kuin se on viimeksi muutettuna asetuksella (EY) N:o 2137/95 (7), sekä naudanliha-alan tuonti- ja vientijärjestelmän soveltamista koskevista yksityiskohtaisista säännöistä ja asetuksen (ETY) N:o 2377/80 kumoamisesta 26 päivänä kesäkuuta 1995 annetusta asetuksesta (EY) N:o 1445/95 (8); lisäksi olisi säädettävä, että todistukset annetaan harkinta-ajan jälkeen ja tarvittaessa yhtenäistä vähennysprosenttia soveltaen, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksessa (EY) N:o 2179/95 määrättyjä tariffikiintiöitä soveltaen voidaan tuoda 22 400 CN-koodiin 0102 90 41 tai 0102 90 49 kuuluvaa liitteessä II tarkoitetuista kolmansista maista peräisin olevaa nautaeläintä vuoden 1995 toisella puolivuotiskaudella tämän asetuksen säännösten mukaisesti.
2. Arvotullia ja yhteisessä tullitariffissa vahvistettuja tuontitullin erityisiä määriä alennetaan 80 prosentilla näiden eläinten osalta.
2 artikla
Edellä tarkoitetun kiintiön soveltamiseksi:
a) hakijan on oltava luonnollinen henkilö tai oikeushenkilö, jonka on hakemuksen esittämishetkellä mahdollista todistaa asianomaisen jäsenvaltion toimivaltaisia viranomaisia tyydyttävällä tavalla tuoneensa ja/tai vieneensä vuoden 1994 aikana vähintään viisikymmentä CN-koodiin 0102 90 kuuluvaa eläintä maista tai maihin, jotka oli 31 päivänä joulukuuta 1994 katsottava kyseisen henkilön kannalta kolmansiksi maiksi; hakijan on oltava kirjattu kansalliseen alv-rekisteriin,
b) tuontitodistushakemus on mahdollista tehdä ainoastaan siinä jäsenvaltiossa, jossa hakija on kirjattu,
c) määrän, jota tuontitodistushakemus koskee,
- on oltava vähintään viisikymmentä päätä
ja
- enintään 10 prosenttia käytettävissä olevasta määrästä.
Jos todistus koskee suurempaa määrää, se otetaan huomioon ainoastaan kyseisen määrän rajoissa,
d) tuontitodistushakemuksen ja todistuksen 8 kohtaan tehdään merkintä liitteessä II tarkoitetuista maista; todistus velvoittaa tuomaan yhdestä tai useammasta merkitystä maasta,
e) tuontitodistushakemuksen ja todistuksen 20 kohtaan tehdään vähintään yksi seuraavista merkinnöistä:
Reglamento (CE) n° 2465/95
Forordning (EF) nr. 2465/95
Verordnung (EG) Nr. 2465/95
Êáíïíéóìüò (ÅÊ) áñéè. 2465/95
Regulation (EC) No 2465/95
Règlement (CE) n° 2465/95
Regolamento (CE) n. 2465/95
Verordening (EG) nr. 2465/95
Regulamento (CE) nº 2465/95
Asetus (EY) N:o 2465/95
Förordning (EG) nr 2465/95,
f) tuojan on vapaaseen liikkeeseen luovutusta koskevan ilmoituksen vastaanottohetkellä allekirjoitettava sitoumus, että hän ilmoittaa tuontijäsenvaltion toimivaltaisille viranomaisille yhden kuukauden määräajassa tuontipäivästä:
- tuotujen eläinten lukumäärän,
- kyseisten eläinten alkuperän.
Kyseisten viranomaisten on toimitettava nämä tiedot komissiolle ennen kunkin kuukauden alkua.
3 artikla
1. Tuontitodistushakemuksia on mahdollista jättää ainoastaan 23 päivästä 27 päivään lokakuuta 1995.
2. Jos sama henkilö tekee useamman kuin yhden hakemuksen, kaikki hänen hakemuksensa on hylättävä.
3. Jäsenvaltioiden on toimitettava komissiolle tiedot jätetyistä hakemuksista viimeistään 7 päivänä marraskuuta 1995. Kyseisiin toimitettaviin tietoihin sisältyy luettelo hakijoista ja haetuista määristä.
Kaikki tiedonannot, mukaan lukien ilmoitukset siitä, ettei hakemuksia ole, on toimitettava teleksillä tai telekopiona, ja jos hakemuksia on jätetty, tämän asetuksen liitteessä I esitetyllä lomakkeella.
4. Komissio päättää, miltä osin todistushakemukset on mahdollista hyväksyä. Jos määrät, joille todistuksia on haettu, ovat suuremmat kuin käytettävissä olevat määrät, komissio vahvistaa haetuille määrille yhtenäisen vähennysprosentin.
5. Jollei hakemusten hyväksymistä koskevasta komission päätöksestä muuta johdu, todistukset annetaan mahdollisimman pikaisesti.
6. Tuontitodistuksia annetaan ainoastaan vähintään viisikymmentä päätä käsittävälle määrälle.
Jos haettuihin määriin suhteellista vähennystä sovellettaessa tulokseksi saadaan määriä, jotka ovat pienempiä kuin viisikymmentä päätä todistusta kohden, jäsenvaltioiden on arpomalla myönnettävä viisikymmentä päätä käsittäviä määriä koskevia todistuksia.
Jos jäljelle jää määrä, joka on pienempi kuin viisikymmentä päätä, kyseiselle määrälle annetaan ainoastaan yksi todistus.
7. Annetut todistukset ovat voimassa kaikkialla yhteisössä.
4 artikla
Sovelletaan asetusten (ETY) N:o 3719/88 ja (EY) N:o 1445/95 säännöksiä, sanotun kuitenkaan rajoittamatta tämän asetuksen säännösten soveltamista.
Asetuksen (ETY) N:o 3719/88 8 artiklan 4 kohdassa määritellyin edellytyksin tuotujen määrien osalta kannetaan tuontitodistuksessa ilmoitettujen määrien yli meneviltä määriltä kuitenkin täysimääräinen tulli.
5 artikla
1. Poiketen siitä, mitä asetuksen (ETY) N:o 3719/88 9 artiklan 1 kohdassa säädetään, tämän asetuksen mukaisesti annetuista tuontitodistuksista johtuvia oikeuksia ei ole mahdollista siirtää toiselle.
2. Poiketen siitä, mitä asetuksen (EY) N:o 1445/95 3 artiklassa säädetään, annettujen tuontitodistusten voimassaoloaika päättyy 31 päivänä joulukuuta 1995.
6 artikla
Eläimet luovutetaan vapaaseen liikkeeseen sen jälkeen, kun niistä on Eurooppa-sopimusten liitteenä olevan pöytäkirjan n:o 4 määräysten mukaisesti esitetty viejämaan antama EUR.1 -tavaratodistus.
7 artikla
1. Jokainen 1 artiklassa tarkoitettua menettelyä noudattaen tuotu eläin on voitava tunnistaa,
- joko lähtemättömän tatuoinnin perusteella
- tai jäsenvaltion virallisen tai virallisesti hyväksymän, vähintään eläimen toiseen korvaan tehdyn korvamerkinnän perusteella.
2. Kyseinen tatuointi tai merkintä on tehtävä sellaisiksi, että kun ne eläimiä vapaaseen liikkeeseen luovutettaessa rekisteröidään, niistä on mahdollista todeta vapaaseen liikkeeseen luovutuspäivä sekä tuojan henkilöllisyys.
8 artikla
Kumotaan asetus (EY) N:o 1842/95.
9 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995 31 päivään joulukuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä lokakuuta 1995.